作者：戴复古
词牌/韵律：沁园春

paragraphs: 请赋林堂，林堂未成，吾何赋哉。
想胸中丘壑，山中风月，亭台几所，花木千栽。
应接光阴，品题胜概，须待堂成我再来。
听分付，是经行去处，莫放苍苔。
吾曹不堕尘埃。
要胸次长随笑口开。
任江湖浪迹，鸥盟雁序，功名到手，凤阁鸾台。
它日相寻，有逾此约，酌水浮君三百杯。
闻斯语，有冠山突兀，袍岭崔嵬。